Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL PRITARIMO ROKIŠKIO RAJONO SAVIVALDYBĖS TARYBOS ŠEIMOS TARYBOS 2017 METŲ VEIKLOS ATASKAITAI**

2018 m. gegužės 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Šeimos tarybos nuostatų, patvirtintų Rokiškio rajono savivaldybės tarybos 2018 m. kovo 5 d. sprendimu Nr. 42 ,,Dėl Rokiškio rajono savivaldybės tarybos Šeimos tarybos sudėties ir nuostatų patvirtinimo“, 6.4 punktu, Rokiškio rajono taryba n u s p r e n d ž i a:

P r i t a r t i Rokiškio rajono savivaldybės tarybos Šeimos tarybos 2017 metų veiklos ataskaitai (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jolita Kalačiovienė

PRITARTA

Rokiškio rajono savivaldybės tarybos

2018 m. gegužės 25 d. sprendimu Nr. TS-

**ROKIŠKIO RAJONO SAVIVALDYBĖS TARYBOS ŠEIMOS TARYBOS 2017 METŲ VEIKLOS ATASKAITA**

|  |
| --- |
| **Šeimos tarybos tikslas** |
| Padėti įgyvendinti savivaldybės funkcijas kuriant šeimai palankią aplinką savivaldybėje ir stiprinti bendradarbiavimą tarp savivaldybės institucijų ar įstaigų ir nevyriausybinių organizacijų, dirbančių su šeimomis ar joms atstovaujančių. |
| **Trumpas Šeimos tarybos aprašymas** |
| Rokiškio rajono savivaldybės tarybos Šeimos taryba (toliau − Šeimos taryba) − tai visuomeniniais pagrindais veikiantis patariamasis kolegialus organas prie Rokiškio rajono savivaldybės tarybos. Šeimos taryba įkurta 2017 m. kovo 31 d. Rokiškio rajono savivaldybės tarybos sprendimu [Nr. TS-](http://www.alytus.lt:8080/va/Default.aspx?Id=3&DocId=40124)79. |
| **Šeimos tarybos sudėtis** |
| Šeimos taryba sudaryta iš 12 narių, atstovaujančių įvairias organizacijas: 6 atstovės iš Rokiškio rajono savivaldybės ir jos įstaigų ir 6 atstovės iš nevyriausybinių organizacijų:  Birutė Bagdonienė – Rokiškio rajono jaunimo nevyriausybinių organizacijų sąjungos „Apvalus stalas“ pirmininkė;  Inga Belovienė – Bajorų kaimo bendruomenės narė;  Greta Giriūnaitė – Rokiškio Socialinės paramos centro Globos centro vyr. specialistė (atestuota socialinė darbuotoja);  Vilija Jočienė – Juodupės miestelio bendruomenės narė;  Jolita Kalačiovienė – Rokiškio mamų klubo asociacijos narė; Šeimos tarybos pirmininkė;  Jolanta Karalienė – VšĮ „Gelbėkit vaikus“, Rokiškio vaikų dienos centro darbuotoja;  Jolanta Kornevienė – Rokiškio rajono savivaldybės administracijos Vaiko teisių apsaugos vyriausioji specialistė;  Danguolė Kondratenkienė – Rokiškio rajono savivaldybės administracijos direktoriaus pavaduotoja; Šeimos tarybos pirmininkės pavaduotoja;  Gitana Kubilienė – VŠĮ Rokiškio jaunimo centro vyriausioji specialistė;  Evelina Tupalskytė – Rokiškio rajono savivaldybės administracijos savivaldybės gydytoja;  Asta Vizbarienė – Rokiškio socialinės paramos centro socialinė darbuotoja;  Irena Zabulienė – Rokiškio rajono savivaldybės pedagoginės psichologinės tarnybos direktorė. |
| **Pagrindinės šeimos tarybos funkcijos** |
| 6.1. analizuoja, stebi ir vertina savivaldybės teisės aktų, įtakojančių šeimų padėtį savivaldybėje, rengimą ir įgyvendinimą;  6.2. teikia savivaldybės tarybai siūlymus dėl savivaldybės prioritetų, susijusių su šeimai palankios aplinkos savivaldybėje kūrimu, nustatymo ir šeimoms aktualių klausimų sprendimo, taip pat ir dėl paslaugų ir infrastruktūros šeimai, nėščiosioms, vaikams (įskaitant viešąjį transportą, žaidimų aikšteles kiemuose, vaikų priežiūros kambarius darbovietėse ir pan.) savivaldybėje plėtros; teigiamo visuomenės požiūrio į šeimą stiprinimo; šeimos gerovės ir materialaus saugumo užtikrinimo; neįgalių šeimos narių globos ir darbo derinimo; kitų šeimoms aktualių klausimų. |
| **Šeimos tarybos veikla** |
| 2017 m. balandžio 28 d. Šeimos tarybos nariai susirinko į pirmąjį posėdį, kurio metu buvo išrinkta tarybos pirmininkė Danguolė Kondratenkienė, pirmininko pavaduotoja išrinkta Jolita Kalačiovienė. Rokiškio rajono savivaldybės administracijos direktoriaus 2017-04-27 įsakymu Nr. AV-411 tarybos sekretore paskirta Dovilė Panasovienė, Vaiko teisių apsaugos skyriaus vyr. specialistė. 2017 metų lapkričio 10 d. tarybos pirmininke perrinkta Jolita Kalačiovienė, pirmininkės pavaduota išrinkta Danguolė Kondratenkienė. Šeimos tarybos darbo gairės apsibrėžtos tarybos 2017−2018 m. veiklos plane.  2017−2018 metų veiklos statistiniai duomenys pateikiami paveiksle. Siekiant išsiaiškinti mūsų rajono šeimų problemas Šeimos tarybos posėdžiuose dalyvavo ir savo nuomonę svarstomais klausimais išreiškė: Jolita Raščiuvienė − Darbo biržos atstovė Rokiškyje, Nataša Aleksejeva − asociacijos Rokiškio verslo klubo koordinatorė, Enrika Pavilonienė − Rokiškio rajono policijos komisariato bendruomenės pareigūnė, Jekaterina Sulejeva − „Katalėjos“ šeimynos motina, Dalia Spundzevičienė − Rokiškio dekanato Šeimos centro vadovė, Eimantas Novikas − Rokiškio šv. Mato parapijos dekanas, Ona Viduolienė − Šeimos centro vadovė. |

|  |
| --- |
| **Šeimos tarybos parengti kreipimaisi / pasiūlymai:** |
| * Dėl Šeimos kortelės idėjos įgyvendinimo Rokiškyje (2017-12-13, Rokiškio rajono savivaldybės merui, Rokiškio rajono savivaldybės tarybai). |
| **Kita Šeimos tarybos veikla:** |
| * 2017 m. birželio 11 d. dalyvavome šventėje šeimoms „Mamyčių turgelis“ ir kartu su Rokiškio mamų klubu organizavome vaikų piešinių konkursą „Mano šeima“. Renginyje dalyvavo ir savo veiklą pristatė organizacijos susijusios su šeimos gerovės puoselėjimu rajone: VŠĮ Gelbėkit vaikus, Rokiškio jaunimo centras, Rokiškio visuomenės sveikatos biuras. Vaikų piešinių paroda buvo eksponuojama Rokiškio rajono savivaldybės I aukšto fojė. * Rugpjūčio 24 d. dalyvavome Lietuvos šeimos tarybų atstovų susitikime Kauno arkivyskupijos Šeimos centre, kurio metu pasidalinta veiklos patirtimi, aptarti ateities planai, galimybės veikti kartu. * 2017 m. lapkričio 21 d. lankėmės Alytaus miesto bendruomeniniuose šeimos namuose: domėjomės šeimos kortelės įsteigimo galimybėmis, Kompleksinių paslaugų šeimoms projekto įgyvendinimu, Alytaus Šeimos tarybos veiklos ypatumais. * 2017 m. lapkričio 29 d. sukūrėme Šeimos tarybos paskyrą Facebookʼe, kuriame dalinamės šeimoms naudinga informacija. * Gruodžio 1 d. Rokiškio jaunimo centre susitikome su Rokiškio rajono mokinių tarybos nariais, sužinojome apie mokinių tarybos veiklas, ateities planus, analizavome esamą jaunimo padėtį, veikloje kylančias problemas, aptarėme laisvalaikio zonų mokyklose įrengimo galimybes, sužinojome apie Rokiškio jaunimo centro veiklą. * Gruodžio 5 d. susitikime su Rokiškio šv. apaštalo ir evangelisto Mato parapijos dekanu kun. Eimantu Noviku bei Rokiškio dekanato Šeimos centro vadove Dalia Spundzevičiene aptarėme bendradarbiavimo galimybes, sužinojome apie Šeimos centro, ,,Carito“ vykdomą veiklą. * Suteikėme pagalbą Jaunųjų lyderių klubui „Apvalus stalas“ – inicijavome jaunimo laisvalaikio erdvės idėjos teikimą Maxima Lt projekte „Mes bendruomenė“: vyko susitikimai, diskusijos su sąjungos nariais, Rokiškio raj. savivaldybės atstovais, Šeimos tarybos nariai padėjo rašant projektą, ieškant tiekėjų jaunimo planuojamiems įrenginiams. Projektas: Jaunimo erdvės įkūrimas Rokiškyje“ pateko tarp 6 laimingųjų, gavusių Maxima paramą (iš pateiktų 40 projektų). 2018 m. sausio 18 d. L. Šepkos parke įvyko jaunimo erdvės atidarymas. įrengtos tinklinės laipiojimo sistemos „Voras“, futbolo stalai ir betoninis šachmatų stalas, taip pat sutvarkytas apšvietimas. Tikimasi, jog ateityje jaunimo erdvė plėsis, bus įkurta dar daugiau aktyviai leisti laisvalaikį padedančių įrenginių. * 2017 m. gruodžio 15 d. aplankėme Rokiškio rajono ligoninės Vaikų skyriuje besigydančius ligoniukus, linkėdamos čia neužtrukti ir kuo greičiau grįžti namo dovanodami dėlionių, žaisliukų, knygų ir miškų urėdijos eglutę, puošėme kartu su vaikais saldainiais * 2017 m. gruodžio 18 d. įvykus gaisrui Katalėjos šeimynos namuose, kreipėmės į UAB ,,Mimeta“ su prašymu padėti šeimynai. Įmonės vadovė Milda Daučiūnienė atsiliepė į mūsų prašymą ir paaukojo Katalėjos šeimynai piniginę sumą, pervesdama juos į šeimynos sąskaitą. |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**AIŠKINAMASIS RAŠTAS PRIE ROKIŠKIO RAJONO SAVIVALDYBĖS TARYBOS SPRENDIMO PROJEKTO „DĖL PRITARIMO ROKIŠKIO RAJONO SAVIVALDYBĖS TARYBOS ŠEIMOS TARYBOS 2017 METŲ VEIKLOS ATASKAITAI**

**“**

2018-04-27

Rokiškis

**Parengto sprendimo projekto tikslai ir uždaviniai.**

Teikiamo sprendimo projekto tikslas yra pateikti Rokiškio rajono savivaldybės tarybos Šeimos tarybos 2017 metų veiklos ataskaitą.

Teikiamo sprendimo projekto uždavinys yra gauti savivaldybės tarybos pritarimą teikiamai Šeimos tarybos 2017 metų veiklos ataskaitai.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 4 dalis;

Rokiškio rajono savivaldybės tarybos 2018 m. kovo 5 d. sprendimu Nr. 42 ,,Dėl Rokiškio rajono savivaldybės tarybos Šeimos tarybos sudėties ir nuostatų patvirtinimo“ patvirtintų nuostatų 6.4 punktas.

**Sprendimo projekto esmė.**

Rokiškio rajono savivaldybės tarybos 2018 m. kovo 5 d. sprendimu Nr. 42 ,,Dėl Rokiškio rajono savivaldybės tarybos Šeimos tarybos sudėties ir nuostatų patvirtinimo“ patvirtintų nuostatų 6.4 punkte nurodyta, kad ,,kartą per metus informuoja savivaldybės tarybą apie savo veiklą“; todėl parengtas šis sprendimo projektas.

Ataskaitoje pateikti esminiai įstaigos veiklos rezultatai: prioritetiniai tikslai, funkcijos, pristatyta veikla, teikti siūlymai.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Šeimos tarybos veiklos ataskaita yra vieša, ir Rokiškio rajono savivaldybės gyventojai gali išsamiai susipažinti su įstaigos veikla, ją įvertinti ir teikti pasiūlymus, pageidavimus.

**Finansavimo šaltiniai ir lėšų poreikis**.

Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Šeimos tarybos pirmininkė Jolita Kalačiovienė